stanford-oval/wikipedia huggingface dataset:
Lliga Mediterrània
Lliga Mediterrània 1937 ja Lliga Catalana 1937–1938

Lliga Mediterrànian käynnistivät tasavaltalaiset tammikuussa 1937 korvaamaan La Ligan. Alun perin kaikkien kahdentoista Campeonato Levanten ja Campionat de Catalunyan joukkueen oli tarkoitus osallistua sarjaan. Hércules, Murcia ja Cartagena joutuivat kuitenkin luopumaan niiden kotikaupunkeihin kohdistuneiden ilmapommitusten vuoksi. Tasapuolisuuden vuoksi myös kaksi katalonialaisseuraa, Sabadell ja Badalona, vetäytyi sarjasta, ja tilalle kutsuttiin neljänneksi levantelaisseuraksi Atlético Castellón. Tasavaltalaisten hallitseman Madridin joukkueet eivät osallistuneet sarjaan, syynä oli lähinnä kaupungin sijainti sodan eturintaman lähellä.
Toinen Lliga Mediterrànian kausi piti aloittaa syksyllä 1937, mutta rintamalinjojen muutosten takia Levanten seurojen osallistuminen kävi mahdottomaksi, ja sarja päätettiin käydä pelkästään Katalonian seurojen kesken nimellä Lliga Catalana. Kymmenen joukkueen sarja jäi kuitenkin kesken, joukkueet ehtivät pelata kevääseen 1938 mennessä 16–17 ottelua yhden joukkueen luovuttua jo kahden kierroksen jälkeen. Mestariksi julistettiin jälkikäteen sarjaa sen keskeytyshetkellä johtanut FC Barcelona.
Lliga Mediterrànian sarjataulukko 1937

|  | O | V | T | H | + | - | P |
| --- | --- | --- | --- | --- | --- | --- | --- |
| FC Barcelona | 14 | 7 | 6 | 1 | 27 | 15 | 20 |
| CE Espanyol | 14 | 8 | 3 | 3 | 30 | 20 | 19 |
| Girona FC | 14 | 6 | 5 | 3 | 27 | 18 | 17 |
| Valencia FC | 14 | 7 | 3 | 4 | 32 | 23 | 17 |
| Levante FC | 14 | 5 | 6 | 3 | 30 | 18 | 16 |
| Gimnàstico FC | 14 | 3 | 4 | 7 | 18 | 31 | 10 |
| Granollers SC | 14 | 2 | 4 | 8 | 17 | 36 | 8 |
| Atlético Castellón | 14 | 0 | 5 | 9 | 7 | 27 | 5 |
Vaatimukset Espanjan jalkapalloliitolle

2000-luvulla FC Barcelona sekä Yhdistyneen vasemmiston ja Katalonian vihreiden parlamenttiryhmät ovat vaatineet Espanjan kuninkaallista jalkapalloliittoa virallistamaan Lliga Mediterrànian tulokset ja julistamaan Barcelonan vuoden 1937 Espanjan mestariksi. Samana vuonna Copa de la España Libren (Vapaan Espanjan cup) voittanut Levante FC puolestaan on jo 1940-luvulta lähtien vaatinut kyseisenä vuonna pelaamatta jääneen Espanjan cupin mestarin titteliä itselleen. Espanjan jalkapalloliitto ei kuitenkaan ole suostunut pyyntöihin.
Livealbumi

Livealbumi on albumi, jonka kappaleet on nauhoitettu livenä yleisön edessä. Albumi voidaan koota yhdestä konsertista tai yhdistää usean konsertin äänitteet yhdelle albumille. Livealbumin äänenlaatu on usein huonompi kuin studioalbumin, ja taustalla kuuluu usein yleisön ääntä. Joskus livealbumit sisältävät myös ennen julkaisemattomia kappaleita.
Esimerkkejä

The Who: Live at Leeds (1970)
Elvis Presley: On Stage (1970)
Deep Purple: Made in Japan (1972)
Kiss: Alive! (1975)
Peter Frampton: Frampton Comes Alive! (1976)
Thin Lizzy: Live and Dangerous (1978)
Metallica: S&M (1999)
Attention: Miley live (2022)
Leukios Kharinos

Leukios (m.kreik. Λεύκιος, lat. Leucius), jota Konstantinopolin patriarkka Fotios kutsuu nimellä Leukios Kharinos (m.kreik. Λεύκιος Χαρῖνος, lat. Leucius Charinus), oli kristillinen opettaja ja kirjailija, jonka katsotaan kirjoittaneen joukon apostoleista kertovia legendoja eli apostolien tekoja, joista monet olivat hyvin suosittuja, ennen kuin ne hylättiin Nikean toisessa kirkolliskokouksessa vuonna 787. Leukios ei ole varhaisempien Ireneuksen nimeltä luettelemien harhaoppisten opettajien joukossa, vaikka apostolien ihmeteoista kertovaa kirjallisuutta oli laajalti liikkeellä jo tuolloin.
Laajimman selonteon Leukioksesta antaa Fotios, joka kuvaa apostolien tekojen kirjaa, joka sisälsi Pietarin, Johanneksen, Andreaan, Tuomaan ja Paavalin teoista kertovat kirjat. Hän tuomitsi ne valheellisiksi, itsensä kanssa ristiriitaisiksi ja jumalattomiksi. Epifanios sanoo Leukioksen olleen Johanneksen oppilas, joka vastusti yhdessä tämän kanssa ebioniitteja. Tämä on epätodennäköistä, koska muut patristiset kirjoittajat katsovat Leukioksen kirjoitusten olleen luonteeltaan doketistisia, eli kieltäneen Kristuksen ihmisyyden. Augustinus tunsi Leukioksen kirjoitukset, mainiten niiden kirjoittajaksi ”Leutiuksen”. Augustinuksen mukaansa hänen kiistakumppaninsa Faustus katsoi, että katoliset olivat tehneet väärin jättäessään Leukioksen kirjoitukset pois Raamatusta.
Teoksia

Leukioksen kirjoittamina on perinteisesti mainittu seuraavat kirjat:
Andreaan teot
Johanneksen teot
Paavalin teot , joka sisältää myös joskus erillisenä löydetyt osat:
Paavalin kolmas kirje korinttilaisille
Paavalin ja Theklan teot
Pietarin teot
Tuomaan teot
Leukioksen apostolisia tekoja muokattiin myöhemmin oikeaoppisemmiksi todennäköisesti paljonkin. Viidestä tekojen kirjasta Johanneksen teot ja Tuomaan teot ovat kuitenkin edelleen muita gnostilaisempia.
Aiheesta muualla

Henry Wace, Biographical Dictionary: Leucius (englanniksi)
Lee DeWyze

| Leon James DeWyze |
| --- | --- |

Henkilötiedot
Syntynyt: 2. huhtikuuta 1986 (ikä 38) Mount Prospect, Illinois, Yhdysvallat
Ammatti:  laulaja-lauluntekijä   kitaristi   pianisti
Muusikko
Taiteilijanimi:  Lee DeWyze
Aktiivisena:  2003-
Tyylilajit:  Vaihtoehtorock   Post-grunge   Indierock   Pop rock
Soittimet:  laulu   kitara   piano   lyömäsoitin   rummut
Yhtyeet:  Lee DeWyze Band
Levy-yhtiöt:  WuLi Records   RCA Records
Aiheesta muualla
www.leedewyzeofficial.com
  [ Muokkaa Wikidatassa ] [ ohje ]  
Leon James "Lee" DeWyze (s. 2. huhtikuuta 1986 Mount Prospect, Illinois, Yhdysvallat) on yhdysvaltalainen laulaja-lauluntekijä ja American Idolin yhdeksännen kauden voittaja. Voittonsa jälkeen DeWyze allekirjoitti levytyssopimuksen 19 Entertainmentin ja RCA Recordsin kansa. Laulamisen ohella DeWyze soittaa myös kitaraa, pianoa ja rumpuja.
Ennen Idolia DeWyze oli kokeillut jo siipiään sooloartistina sekä yhtyeessä nimeltä Lee DeWyze Band ja julkaissut kaksi albumia nimeltä So I´m Told (2007) ja Slumberland (2010).
Nuoruus

DeWyze syntyi Mount Prospectissa, Illinoisissa. Hänen isänsä Lee DeWyze, Sr. työskenteli postinjakajana Elk Grove Villagessa, Illinoisissa ja äitinsä Kathleen DeWyze (o.s. Donahue) sairaalassa. DeWyzella on kaksi sisarta, Sarah ja Shannon ja nuorempi veli, Mike.
DeWyze kävi Sain Jamesin katolista koulua Arlington Heightsissa ja Prospect High Schoolia seniorivuoteensa saakka. Prospect High Schoolin jälkeen DeWyze jatkoi opintojaan Forest View High Schoolissa. DeWyze ei kuitenkaan koskaan valmistunut kummastakaan edellä mainituista kouluista.
DeWyze on saanut musikaalisia vaikutteita muun muassa Cat Stevensiltä, Eric Claptonilta, Ben Harperilta ja Simon & Garfunkel -yhtyeeltä. DeWyze onkin jopa tatuoinut käteensä osan Cat Stevensin klassikkokappaleesta "Father and Son". Sen lisäksi hänellä on kolme muuta tatuointia, mukaan lukien Chicagon lipun siluetti oikeassa käsivarressaan.. DeWyze on kertonut blogissaan muun muassa omistavansa buldogin nimeltä Capone, pelkäävänsä korkeita paikkoja, rakastavansa Scrabble-pelin pelaamista ja soittaneensa perheelleen ennen American Idolin jokaista esiintymistä.
Ennen Idol-uraa

Opintojensa keskeyttämisen jälkeen DeWyze työskenteli maalikaupassa. Osallistuessaan American Idoliin Lee DeWyze oli työskennellyt "Mount Prospect Paint" -nimisessä liikkeessä kuuden vuoden ajan maalimyyjänä.
Lee DeWyze alkoi harrastaa laulamista jo hyvin nuorena, ja Louis Svitek "löysikin" DeWyzen tämän ollessa 17-vuotias laulamassa ja soittamassa kitaraa eräissä juhlissa. Svitek, joka omistaa levy-yhtiö WuLi Recordsin Ryan McGuiren kanssa, allekirjoitti DeWyzen kanssa levytyssopimuksen. DeWyze muodosti "Lee DeWyze Band" -yhtyeen, jonka muita jäseniä olivat Louis Svitek, Ryan McGuire ja Jeff Henderson. DeWyze levytti yhtyeen kanssa yhteensä kaksi albumia So I´m Told (2007) ja Slumberland (2010). Vuonna 2008 Lee levytti yhtyeensä kanssa mainoslevyn Square One Organic Baby Food Companylle.
Alueella keikkailun ja tapahtumissa esiintymisen tuloksena, Leen ja bändin musiikki tunnettiin alueella hyvin, sitä jopa soitettiin WXRT-radioasemalla ennen kuin Lee haki American Idoliin. The band was featured on The Chicago Huddle hosted by ABC 7's Ryan Chiaverini where Lee sang the composition "Another Sleep Song" from his second album Slumberland.
American Idol

DeWyze koe-esiintyi American Idolin yhdeksännelle kaudelle Chicagon United Centerissä 22. kesäkuuta 2009 ystävänsä Vincent Ferraran rohkaisemana, joka yritti päästä myös kilpailuun. DeWyze esitti koelaulussa kappaleen "Ain't No Sunshine" ja oli yksi kolmestatoista Chicagossa jatkoon päässeestä. Hollywood-viikon aikana DeWyzen ryhmään kuuluivat Aaron Kelly ja Crystal Bowersox, jotka pääsivät myös Idolin Top 24:ään sekä Top 5:een.
DeWyzen lähin ystävä kilpakumppaneista oli Andrew Garcia, jonka kanssa DeWyze jakoi huoneensa, kunnes Garcia tippui kisasta Top 9:n aikana. DeWyze oli läheinen myös Siobhan Magnusin, Alex Lambertin ja Lacey Brownin kanssa.
DeWyze oli ainut yhdeksännen kauden mieskilpailija, joka ei koskaan ollut pudotusuhan alla. Tuomarit kehuivat DeWyzea tämän päästyä ujoutensa yli ja näyttävänsä olevansa kilpailussa "voittaakseen sen".
14. toukokuuta 2010 DeWyze esiintyi Arlington Park Race Theatressa Arlington Heightsissa, Illinoisissa yli 41 000 ihmiselle.
26. toukokuuta DeWyze kruunattiin American Idolin yhdeksännen kauden voittajaksi, päihitettyään toiseksi sijoittuneen Crystal Bowersoxin. Voitettuaan kauden DeWyze voitti myös levytyssopimuksen ja iTunes Storen mukaan hänen debyyttialbumin on tarkoitus ilmestyä 26. lokakuuta 2010.
American Idol > Esitykset/tulokset

| Viikko # | Teema | Kappalevalinta | Alkuperäinen artisti | Järjestys # | Tulos |
| --- | --- | --- | --- | --- | --- |
| Koe-esiintyminen | Oma valinta | "Ain't No Sunshine" | Bill Withers | — | Jatkoon |
| Hollywood | Ensimmäinen soolo | "One of Us" | Joan Osborne | — | Jatkoon |
| Hollywood | Ryhmäesitys | "Get Ready" | The Temptations | — | Jatkoon |
| Hollywood | Toinen soolo | "You Found Me" | The Fray | — | Jatkoon |
| Top 24 (12 miestä) | Billboard Hot 100 Hits | "Chasing Cars" | Snow Patrol | 7 | Jatkoon |
| Top 20 (10 Miestä) | Billboard Hot 100 Hits | "Lips of an Angel" | Hinder | 10 | Jatkoon |
| Top 16 (8 miestä) | Billboard Hot 100 Hits | "Fireflies" | Owl City | 1 | Jatkoon |
| Top 12 | The Rolling Stones | "Beast of Burden" | The Rolling Stones | 9 | Jatkoon |
| Top 11 | Billboard #1 Hitit | "The Letter" | The Box Tops | 1 | Jatkoon |
| Top 10 | R&B/Soul | "Treat Her Like a Lady" | Cornelius Brothers & Sister Rose | 8 | Jatkoon |
| Top 9 | John Lennon/Paul McCartney | "Hey Jude" | The Beatles | 9 | Jatkoon |
| Top 9  A | Elvis Presley | "A Little Less Conversation" | Elvis Presley | 4 | Jatkoon |
| Top 7 | Innoittavat kappaleet | "The Boxer" | Simon & Garfunkel | 2 | Jatkoon |
| Top 6 | Shania Twain | "You're Still the One" | Shania Twain | 1 | Jatkoon |
| Top 5 | Frank Sinatra | "That's Life" | Frank Sinatra | 5 | Jatkoon |
| Top 4 | Lauluja elokuvista soolo duetto | "Kiss from a Rose" — Batman Forever "Falling Slowly" — Once Crystal Bowersoxin kanssa | Seal Glen Hansard & Markéta Irglová | 1 3 | Jatkoon |
| Top 3 | Kilpailijan valinta Tuomarin valinta  B | "Simple Man" "Hallelujah" | Lynyrd Skynyrd Leonard Cohen | 3 6 | Jatkoon |
| Top 2 | Kilpailijan valinta Simon Fullerin valinta Voittajan kappale | "The Boxer" "Everybody Hurts" "Beautiful Day" | Simon & Garfunkel R.E.M. U2 | 1 3 5 | Voittaja |
A Koska tuomarit käyttivät pelastuksensa Michael Lyncheen, Top 9 pysyi samanlaisena vielä toisen viikon ajan.
B Kappaleen valitsi Simon Cowell.
Idolin jälkeinen ura

DeWyze allekirjoitti Simon Fullerin kanssa sopimuksen 19 Entertainmentin ja RCA Recordsin kanssa. Billboard -lehti ilmoitti, että DeWyzen ensimmäinen Idolin jälkeinen levy tulee olemaan RCA Recordsin kanssa tuotettu.
Populaarikulttuurissa

Leen nimi mainittiin Simpsonit-sarjan 21. kauden viimeisessä jaksossa, jossa fani heilutti Leen nimeä kantavaa julistetta.
Diskografia > Albumit

| Vuosi | Yksityiskohdat | Listasija> US | Listasija> USHeat | Myynyt |
| --- | --- | --- | --- | --- |
| 2007 | So I'm Told Julkaistu: 2007  Levy-yhtiö: WuLi Records  Formaatti: CD | — | — |  |
| 2010 | Slumberland Julkaistu: 2010  Levy-yhtiö: WuLi Records  Formaatti: CD | — | 7 |  US: 17 000 |
| 2010 | Live It Up Julkaistu: 16. marraskuuta 2010  Levy-yhtiö: 19 Entertainment / RCA Records  Formaatti: CD | 19 | — |  US: 72 000 |
| 2012 | What Once Was Julkaistu: 2012  Levy-yhtiö: WuLi Records  Formaatti: CD, digitaalinen | — | — |  |
| 2013 | Frames Julkaistu: 2013  Levy-yhtiö: Vanguard Records  Formaatti: CD, digitaalinen | — | — |  |
| 2016 | Oil & Water Julkaistu: 2016  Levy-yhtiö: Shanchie Records  Formaatti: CD, digitaalinen | — | — |  |
| 2018 | Paranoia Julkaistu: 2018  Levy-yhtiö: Shanchie Records  Formaatti: CD, digitaalinen, LP, kasetti | — | — |  |
Diskografia > Singlet

| Vuosi | Single | Listasija> US | Listasija> CA | Albumi |
| --- | --- | --- | --- | --- |
| 2010 | "Beautiful Day" | 24 | 13 |  |
| 2010 | "Sweet Serendipity" | 110 | 96 | Live It Up |
| 2011 | "Beautiful Like You" | — | — | Live It Up |
| 2013 | "Silver Lining" | — | — | Frames |
| 2013 | "Fight" | — | — | Frames |
| 2014 | "Blackbird Song" | — | — | The Walking Dead (AMC Original Soundtrack), Vol. 2 |
| 2016 | "Stone" | — | — | Oil & Water |
| 2016 | "Again" | — | — | Oil & Water |
| 2018 | "The Breakdown" | — | — | Paranoia |
Aiheesta muualla

Lee DeWyze (Arkistoitu – Internet Archive) American Idolin sivuilla
Lee DeWyzen viralliset sivut
Lee DeWyze IMDb:ssa
| 0 | 1 | 2 |
| --- | --- | --- |
| Edeltäjä: Kris Allen | American Idol -voittaja Kausi 9 | Seuraaja: Scotty McCreery |
American Idol
| --- | --- |
Kaudet::  1. kausi ·  2. kausi ·  3. kausi ·  4. kausi ·  5. kausi ·  6. kausi ·  7. kausi ·  8. kausi ·  9. kausi ·  10. kausi ·  11. kausi
Juontajat::  Ryan Seacrest ·  Brian Dunkleman (2002)
Tuomarit::  Randy Jackson · Paula Abdul (2002–2009) ·  Simon Cowell (2002–2010) ·  Kara DioGuardi (2009–2010) ·  Ellen DeGeneres (2010) ·  Jennifer Lopez (2011–) ·  Steven Tyler (2011–)
Voittajat::  Kelly Clarkson ·  Ruben Studdard ·  Fantasia Barrino ·  Carrie Underwood ·  Taylor Hicks ·  Jordin Sparks ·  David Cook ·  Kris Allen ·  Lee DeWyze ·  Scotty McCreery
Voittajakappaleet::  "A Moment Like This" ·  "Flying Without Wings" ·  "I Believe" ·  "Inside Your Heaven" ·  "Do I Make You Proud" ·  "This Is My Now" ·  "The Time of My Life" ·  "No Boundaries" ·  "Beautiful Day" ·  "I Love You This Big"
Lester James Peries

Lester James Peries vuonna 2010.
Lester James Peries (5. huhtikuuta 1919 – 29. huhtikuuta 2018) oli srilankalainen elokuvaohjaaja, -tuottaja ja -käsikirjoittaja. Hän ohjasi pitkällä urallaan 18 täyspitkää elokuvaa. Töiden joukossa on myös lyhytelokuvia ja dokumentteja. Peries oli ensimmäisiä tyyliltään srilankalaisia elokuvia tehnyt ohjaaja, ja häntä on kutsuttu myös Sri Lankan elokuvan isäksi.
Ura

Peries syntyi 1919 Colombossa katoliseen lääkäriperheeseen. Hän muutti vuonna 1947 Britanniaan, missä hän työskenteli kuuden vuoden ajan The Times of Ceylonin kirjeenvaihtajana. Hän teki Britanniassa useita lyhytelokuvia.
Peries palasi Sri Lankaan ja toimi siellä alkuun brittiläisen dokumentaristin Ralph Keenen johtamassa hallituksen elokuvayksikössä. Periesin ensimmäinen täyspitkäelokuva oli Rekava. Antti Alanen kuvaa teoksessaan sitä omanlaisen srilankalaisen elokuvan avauksena. Peries sai Kultainen palmu -ehdokkuuden elokuvasta Cannesin elokuvajuhlilla 1957.
Vaikka Rekava saikin Cannesissa hyvän vastaanoton, se eikä seuraava elokuva Sandesaya eivät menestyneet taloudellisesti. Hän jatkoikin työtään toimittajana. Peries taisteli koko uransa ajan rahoituksen kanssa eikä tehnyt 50 vuotta kestäneen uransa aikana kuin 18 täyspitkää elokuvaa.
Peries pystyi 1960- ja 1970-luvulla työskentelemään säännöllisesti elokuvien parissa, sillä monet hänet teoksistaan olivat tuolloin taloudellisesti menestyneitä. Peries palasi 1990-luvulla ohjaajaksi oltuaan sivussa yli vuosikymmenen ajan. Hänen viimienen elokuvansa oli Ammawarune (2006).
Perhe ja tunnustukset

Kasvaessaan Peries käytti kotikielenään englantia. Hän meni vuonna 1964 naimisiin elokuvaohjaaja Sumitra Periesin (o.s. Gunawardena) kanssa. Hänet palkittiin vuonna 2007 Sri Lankabhimanyalla. Hänestä tehtiin vuonna 1997 Ordre des Arts et des Lettres’n komentaja.
Aiheesta muualla

Lester James Peries Internet Movie Databasessa. (englanniksi)
Makarla (Perniö)

Makarla (ruots. Mackarböle; vanh. suom. Makkarpyöli) on kylä Salon kaupungin Perniössä. Se sijaitsee Perniön lounaisosassa Makarlanjärven rannalla.
Makarlan naapurikylät ovat Järvenkylä, Skoila ja Ylönkylä. Valtaosa pienestä kyläalueesta on peltoa lukuun ottamatta kahta metsäistä mäkeä kylän pohjoisosassa. Kylän kantatilat Meritalo ja Pohjatalo ovat edelleen maatiloja. Meritalo on ollut aikoinaan sotilasvirkatalo. Tiloista on lohkottu muutamia tontteja asuintaloille 1900-luvun alkuvuosikymmeninä. Itse kylä lienee keskiaikainen uudisasutuskylä.
Leukanivel

Lateraalinen aspekti leukanivelestä
Mediaalinen aspekti leukanivelestä
Leukanivel (articulatio temporomandibularis) on parillinen nivel, joka muodostuu alaleukaluun nivelhaarakkeen ja ohimoluun leukanivelkuopan välille. Ohimoluun kuoppa ja alaleukaluun uloke eivät ole täysin yhteensopivia, jonka vuoksi osien välissä on rustoinen nivellevy. Se jakaa nivelontelon poikittain kahteen osaan. Leukanivel liikkuu ylös- ja alaspäin sekä jonkin verran myös sivuttain.
Leukaniveltä tukee leukanivelen sivuside. Lisäksi hevosella ja märehtijöillä on leukanivelen kaudaaliside.
Leukaniveleen vaikuttavat lihakset > Suun avaajat

Kaksirunkoinen alaleukalihas
Leukaniveleen vaikuttavat lihakset > Suun sulkijat

Ulompi ja sisempi siipilihas
Ulompi puremalihas
Ohimolihas
Lusitanian kieli

| Lusitania |
| --- | --- |
 Lusitaniankielistä kirjoitusta
Tiedot
Ajoitus:  – 100-luku
Puhujia:  0
Kielitieteellinen luokitus
Kielikunta:  Indoeurooppalaiset kielet
Kieliryhmä:  luokittelematon
ISO 639-3:  xls
 Ohje 
Lusitania oli Lusitaniassa puhuttu indoeurooppalainen kieli. Kielen on arveltu olevan joko itaalinen tai kelttiläinen kieli. Kaikki säilyneet lusitaniankieliset kirjoitukset on kirjoitettu latinalaisilla aakkosilla.
Lively

Lively tarkoittaa muun muassa seuraavia:
Lively Island, Falklandin saariin kuuluva saari
Lively-luokka (hävittäjä), hävittäjäluokka
HMS Lively (1689), 30-tykkinen viidennen luokan alus
HMS Lively (1709), 12-tykkinen kuudennen luokan alus
HMS Lively (1713), 20-tykkinen kuudennen luokan alus
HMS Lively (1756), 20-tykkinen kuudennen luokan alus
HMS Lively (1779), 14-tykkinen prikisluuppi
HMS Lively (1794), Alcmene-luokan 32-tykkinen viidennen luokan alus
HMS Lively (1794), polttolaiva
HMS Lively (1797), 16-tykkinen polttolaiva
HMS Lively (1804), Lively-luokan 38-tykkinen viidennen luokan alus
HMS Lively (1805), kutteri
HMS Lively (1813), Leda-luokan 38-tykkinen viidennen luokan alus
HMS Lively (1856), Albacore-luokan puinen potkurilla varustettu tykkivene
HMS Lively (1870), puinen siipiratasalus
HMS Lively (1900), Lively-luokan hävittäjä
HMS Lively (G40), L-luokan hävittäjä
Sukunimi

Blake Lively (s. 1987), yhdysvaltalainen näyttelijä
Edward Lively (1545–1605), englantilainen kielitieteilijä ja raamatuntutkija
Eric Lively (s. 1981), yhdysvaltalainen näyttelijä, valokuvaaja ja malli
Penelope Lively (s. 1933), brittiläinen kirjailija
Scott Lively (s. 1957), yhdysvaltalainen evankelikaalinen saarnaaja ja kansalaisaktivisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lively”, voi hakea sivunnimihaulla, laajalla sivunnimihaulla tai tekstihaulla.
Lively-luokka (hävittäjä)

| Lively-luokka |
| --- | --- |

Tekniset tiedot
Uppouma:  435 t
Pituus:  66,75 m (kokonaispituus)
Leveys:  6,48 m
Syväys:  2,62 m
Koneteho:  6 250 ihp
Nopeus:  30 solmua
Miehistöä:  63
Aseistus
Meritorjunta:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
Lively-luokka oli Britannian kuninkaallisen laivaston torpedovenehävittäjäluokka (engl. torpedo boat destroyer, TBD), jonka Laird, Son and Company suunnitteli ja valmisti ilman alustavaa tilausta. Laivasto kuitenkin osti alukset 1901. Ne luokiteltiin 30 solmun nopeuden omaavina ja nelisavuhormisina lokakuussa  1913 B-luokkaan.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Lively | Laird, Son and Company, Birkenhead | 20. kesäkuuta 1899 | 14. heinäkuuta 1900 | huhtikuu 1902 | myyty romutettavaksi 1920 |
| HMS Sprightly | Laird | 20. kesäkuuta 1899 | 25. syyskuuta 1900 | maaliskuu 1902 | myyty romutettavaksi 1921 |
Lost Girl

| Lost Girl |
| --- | --- |
 Sarjan esiintyjiä Fan Expossa vuonna 2011.
Tyyli:  yliluonnollinen rikosdraama
Kestoaika:  45 min
Pääosissa:  Anna Silk Kristen Holden-Ried Ksenia Solo Zoie Palmer Rick Howland
Alkuperämaa:   Kanada
Alkuperäiskieli:  englanti
Verkko:   Showcase
Esitetty:  12. syyskuuta 2010 – jatkuu edelleen
Tuotantokausia:  5
Jaksoja:  77
Tuotanto
Ohjaaja(t):  John Fawcett David Winning
Käsikirjoittaja(t):  Michelle Lovretta
Tuotantoyhtiö(t):  Showcase
Aiheesta muualla
Virallinen sivusto
IMDb 
Lost Girl on kanadalainen yliluonnollinen rikosdraamaa sisältävä televisiosarja, joka alkoi Showcasella syyskuussa 2011. Sarjan on kehittänyt ja tuottanut Prodigy Pictures. Sarja kertoo Bo-nimisestä naisesta (Anna Silk), joka on succubus. Hän on elänyt vuosia epätietoisuudessa itsestään, mutta saa sattumien kautta tietää erikoisuudestaan sekä kokonaisesta uudesta maailmasta. Uusien ystäviensä avulla hän alkaa opetella kykyjensä hallitsemista ja niiden käyttämistä hyvään tarkoitukseen. Sarja sai positiivisen vastaanoton.
Elokuussa 2014 ilmoitettiin, että Lost Girlin talvella 2014–2015 esitettävä viides tuotantokausi päättää sarjan.
Tuotantokaudet > 1. tuotantokausi

Bo on succubus, joka on varttunut tavallisessa adoptioperheessä tietämättömänä itsestään ja kokonaisesta uudesta maailmasta, joka on elänyt aikojen alusta asti ihmisten rinnalla. Hänen succubus-voimansa ilmenevät vasta kun Bo tappaa vahingossa ensimmäisen suuren rakkautensa. Teostaan kauhistuneena Bo pakenee kotoaan ja vaihtaa entisen elämänsä pakoiluun ja yksin elämiseen.
Pilottijaksossa Bo pelastaa ihmisnaisen nimeltä Kenzi. Kenzi on kiinnostunut pelastajastaan eikä Bo aluksi halua naista lähelleen, mutta pian naisten välille syntyy luja ystävyys. Bo napataan kesken kaiken epäihmisten maailmaan ja hän saa tietää, että heidän maailmassaan klaaneja on kaksi: valon ja pimeän puolen klaanit. Ja Bon on valittava niistä toinen testin läpäistyään. Kaikkien suureksi hämmästykseksi Bo päättää olla puolueeton ja elää sellaista elämää kuin itse haluaa. Kauden aikana Bo oppii lisää itsestään sekä epäihmisten maailmasta. Lisäksi hän on hyvin lämpimissä väleissä muodonmuuttaja-poliisin Dysonin sekä epäihmisten lääkärin Laurenin kanssa.
Tuotantokaudet > 2. tuotantokausi

Epäihmisten maailma on kaaoksen vallassa Bon ja tämän äidin dramaattisen yhteenoton jälkeen. Lisäksi Dyson tuntuu hävinneen kuin maan alle. Bolla on paljon haasteita edessään. Etenkin nyt kun Ashin tilalle valitaan uusi johtaja. Uusi Ash tuntuu ottavan Bon ystävineen silmätikuksi. Dyson palaa reissultaan ja järkyttää Bota käyttäytymisellään. Myöhemmin Bo saa tietää, miksi Dyson on niin kylmä ja etäinen. Kuvioihin astuu myöhemmin Dysonin tuttuja menneisyydestä kuten esimerkiksi kuvankaunis Ciara. Bo saa tietää Laurenin koomassa olevasta tyttöystävästä ja Nadian herääminen mutkistaa asioita entisestään. Kenzi lämmittää välejään entiseen ihastukseensa Nateen, mutta tytöllä on liian paljon salattavaa. Bon elämään astuu myös komea Ryan, mutta pahaksi onneksi mies kuuluu pahojen epäihmisten puolelle. Säälimätön Garuda nostaa päätään ja ystävysten on yhdistettävä voimansa voittaakseen pahuus. Lisäksi Bo saa tietää Trickin olevan hänelle melko läheistä sukua.